Here is a page extracted from Wikipedia that may contain CSS, HTML, and a lot of unformatted text.

Title: Pietro Mennea
Content: Pietro Paolo Mennea mes conoixito como Pietro Mennea, naixito de Barletta, Pulla o 28 de chunio de 1952 y muerto en Roma, Lazio o  21 de marzo de 2013 estió un atleta italiano que yera especializato en prebas de velocidat y relevos. Participó en cinco Chuegos Olimpicos y estió ganador d'una medalla d'oro en Moscú 1980 y dos medallas de bronze una en Moscú 1980 y unatra en Múnich 1972. En l'actualidat a suya marca en os 200 metros lisos ye récord d'Europa.

Dimpués d'a suya retirata como atleta d'elite estió abocato, representant d'atletas y politico, estando esleyito eurodiputato dende 1999 dica 2004 por o partiu I Democratici.

Carrera esportiva 
Participó en cinco Chuegos Olimpicos y estió ganador d'una medalla d'oro en Moscú 1980 y una medalla de bronze en Múnich 1972 en a preba de 200 m. lisos a mas de ganar atra medalla de bronze en Moscú 1980 en os relevos 4 x 100 m lisos. En o Campionato d'o Mundo d'atletismo de Helsinki 1983 aconsiguió una medalla d'archent en os relevos 4 x100 y una de bronze en 200 metros lisos. Aconsiguió muitas otras claseficacions destacatas en campionatos internacionals en os que bi ha de destacar tres medallas d'oro en o Campionato d'Europa d'Atletismo (una en 200 m. en Roma 1974 y dos en 100 y 200 en Praga 1978).

En os campionatos nacionals aconsiguió estar campión d'Italia muitas vegatas, 3 en os 100 metros llisos en 1974, 1978 y 1980, 11 vegatas en 200 metros lisos en 1971, 1972, 1973, 1974, 1976, 1977, 1978, 1979, 1980 , 1983 y 1984 y una en relevos 4x100 en l'anyo 1974.

Bibliografía

Vinclos externos 
  Biografía de Pietro Mennea en a pachina web d'a IAAF.
  Pachina web personal.
  Fundación Pietro Mennea.
  Biografía y historial de Pietro Mennea en os Chuegos Olimpicos.

<center>

Atletas d'Italia en os Chuegos Olimpicos de 1972
Atletas d'Italia en os Chuegos Olimpicos de 1976
Atletas d'Italia en os Chuegos Olimpicos de 1980
Atletas d'Italia en os Chuegos Olimpicos de 1984
Atletas d'Italia en os Chuegos Olimpicos de 1988
Medalla d'oro en os Chuegos Olimpicos
Medalla de bronce en os Chuegos Olimpicos
Medallistas olimpicos d'Italia
Muertos en Roma
Naixius de Pulla
Velocistas d'Italia
1952 (naixencias)
2013 (muertes)